ປະ​ຊາ​ຊົນ​ລາວ ຜູ້​ຍາກ​ຈົນ ບໍ່​ມີ​ໂອ​ກາດ​ເຂົ້າ​ເຖິງ ​ຂະ​ບວນ​ການ​ຍຸ​ຕິ​ທຳ ໄດ້​ຢ່າງ​ແທ້​ຈິງ
ສ່ວນ​ອົງ​ການ Human Right Watch ລາຍ​ງານ​ວ່າ ການ​ບັງ​ຄັບ​ໃຊ້​ກົດ​ໝາຍ ໃນ​ໜ່ວຍງ​ານ​ຕ່າງໆ ​ຂອງ​ລັດ​ຖະ​ບານ​ລາວ ທັງ​ໃນ​ຂັ້ນ​ສູນ​ກາງ ​ແລະ​ໃນ​ທ້ອງຖິ່ນ ຍັງ​ເກີດ​ບັນ​ຫາຊັກ​ຊ້າ ແລະ​ບໍ່​ມີ​ປະ​ສິດ​ທິ​ພາບ ​ໃນ​ທົ່ວ​ປະ​ເທດ.
ປະຊາຊົນລາວ ທີ່ຍາກຈົນຍັງບໍ່ມີໂອກາດເຂົ້າເຖິງ ຂະບວນການຍຸຕິທຳຢ່າງແທ້ຈິງ ເພາະມີຄ່າໃຊ້ຈ່າຍສູງເກີນຄວາມສາມາດຂອງພວກເຂົາເຈົ້າ ທັງຍັງບໍ່ໄດ້ຮັບການ ຊ່ອຍເຫຼືອໃດໆ ຈາກລັດຖະບານລາວ ຊົງຣິດ ໂພນເງິນ ມີລາຍງານຈາກບາງກອກ ເຈົ້າໜ້າທີ່ຂັ້ນສູງໃນສະພາແຫ່ງຊາດລາວ ເປີດເຜີຍວ່າ ບັນຫານຶ່ງທີ່ປະຊາຊົນລາວ ຈຳນວນຫຼາຍໄດ້ໂທລະສັບສາຍຕົງເຖິງສະພາແຫ່ງຊາດລາວ ເພື່ອຂໍໃຫ້ດຳເນີນ ມາດຕະການແກ້ໄຂຢ່າງຮີບດ່ວນ ກໍຄື ຄວາມສະເໝີພາບຂອງປະຊາຊົນ ໃນການ ເຂົ້າເຖິງຂະບວນການຍຸຕິທຳ ຢ່າງແທ້ຈິງ ເພາະວ່າການຈັດຕັ້ງປະຕິບັດຕົວຈິງ ຍັງມີ ລັກສະນະທີ່ບໍ່ສະເໝີພາບກັນ ລະຫວ່າງຄົນທຸກກັບຄົນຮັ່ງ ໂດຍສະເພາະແມ່ນ ໃນຄະດີຄວາມທີ່ຂັບແຍ້ງລະວ່າງຄົນທຸກ ກັບຄົນຮັ່ງນັ້ນ ກໍຈະສິ້ນສຸດລົງ ດ້ວຍຄົນຮັ່ງ ທີ່ເປັນຝ່າຍທີ່ຊະນະຄະດີຄວາມເປັນສ່ວນໃຫຍ່ ເນື່ອງຈາກວ່າ ປະຊາຊົນທີ່ທຸກຍາກນັ້ນ ຍ່ອມບໍ່ມີທຶນຊັບ ສຳລັບນຳໃຊ້ ໃນການດຳເນີນຄະດີ ໃນຊັ້ນສານນັ້ນເອງ ດັ່ງທີ່ເຈົ້າໜ້າ ທີ່ ຂັ້ນສູງໃນສະພາແຫ່ງຊາດລາວ ຢືນຢັນວ່າ ສ່ວນທ່ານຈະເລີນ ເຍີຍປາວເຮີ ໂຄສົກລັດຖະບານ ຢືນຢັນວ່າ ທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ມີຄຳສັ່ງເຖິງພາກສ່ວນທີ່ກ່ຽວຂ້ອງເພື່ອໃຫ້ເລັ່ງການບັງຄັບ ຄະດີຕາມການຕັດສິນຂອງສານປະຊາຊົນ ເພື່ອເຮັດໃຫ້ປະຊາຊົນມີສັດທາ ຕໍ່ຂະບວນ ການຍຸຕິທຳຂອງລາວ ເນື່ອງຈາກປາກົດວ່າ ມີຫຼາຍກວ່າ 29,000 ຄະດີ ທີ່ສານໄດ້ ຕັດສິນໄປແລ້ວ ຫາກແຕ່ຍັງບໍ່ມີການບັງຄັບຄະດີໃຫ້ເປັນໄປຕາມການຕັດສິນຂອງສານ ແຕ່ຢ່າງໃດ ຊຶ່ງຖ້າຫາກວ່າ ມີການແກ່ຍາວ ໂດຍບໍ່ໄດ້ມີການບັງຄັບຄະດີເກີດຂຶ້ນຈິງ ກໍຍ່ອມທີ່ຈະສົ່ງຜົນກະທົບເຮັດໃຫ້ປະຊາຊົນເສື່ອມສັດທາ ຕໍ່ລະບົບສານຍຸຕິທຳຂອງ ລາວ ໄດ້ເຊັ່ນກັນ ດັ່ງທີ່ ທ່ານຈະເລີນ ໄດ້ຖະແຫຼງຢືນຢັນວ່າ ທາງດ້ານສານປະຊາຊົນສູງສຸດ ລາຍງານວ່າ ສະເພາະຢູ່ຊັ້ນສານປະຊາຊົນສູງສຸດ ໄດ້ມີຄຳຕັດສິນຄະດີຢ່າງເດັດຂາດແລ້ວ 24,430 ຄະດີ ໃນປີ 2017 ຫາ 2018 ຜ່ານມາ ຊຶ່ງໃນນີ້ ແບ່ງເປັນຄະດີອາຍາ 19,617 ຄະດີ ແລະຄະດີແພ່ງ 4,813 ຄະດີ ໂດຍຄະດີ ທັງໝົດ ຍັງຢູ່ໃນຂັ້ນບັງຄັບຄະດີ ທີ່ເປັນຄວາມຮັບຜິດຊອບຂອງໄອຍະການປະຊາຊົນ ລາວ ໃນທົ່ວປະເທດ ສ່ວນອົງການ Human Right Watch ລາຍງານວ່າ ການບັງຄັບໃຊ້ກົດໝາຍໃນ ໜ່ວຍງານຕ່າງໆຂອງລັດຖະບານລາວ ທັງໃນຂັ້ນສູນກາງແລະໃນທ້ອງຖິ່ນ ຍັງເກີດ ບັນຫາຊັກຊ້າ ແລະບໍ່ມີປະສິດທິພາບໃນທົ່ວປະເທດ ທັງຍັງປາກົດວ່າ ໄດ້ມີການ ບັງຄັບໃຊ້ກົດໝາຍເກົ່າ ທີ່ຖືກແທນທີ່ໂດຍກົດໝາຍໃໝ່ແລ້ວ ພາຍໃຕ້ສະພາບການ ດັ່ງກ່າວ ຍັງເຮັດໃຫ້ມີການເລືອກປະຕິບັດກົດໝາຍຕໍ່ປະຊາຊົນທີ່ຂັດແຍ້ງກັບພະນັກ ງານລັດ ກ່ຽວກັບຜົນປະໂຫຍດໃນທີ່ດິນທີ່ຖືກບັງຄັບເວນຄືນຢ່າງບໍ່ຍຸຕິທຳອີກດ້ວຍ ທາງດ້ານອົງການ USAID ຂອງສະຫະລັດອາເມຣິກາ ກໍໄດ້ໃຫ້ການຊ່ອຍເຫຼືອລັດຖະ ບານລາວເພື່ອພັດທະນາໂຄງຂ່າຍການເຜີຍແຜ່ລະບຽບກົດໝາຍຕ່າງໆດ້ວຍ Appli- cation ໃນລະບົບໂທລະສັບມືຖືທີ່ທັນສະໄໝ ເພື່ອເຮັດໃຫ້ປະຊາຊົນລາວສາມາດ ເຂົ້າເຖິງ ແລະໄດ້ຮັບຂ່າວສານດ້ານລະບຽບກົດໝາຍຕ່າງໆ ຂອງລັດຖະບານໄດ້ຢ່າງ ເທົ່າທັນ ກັບສະພາບການ ທັງຍັງໄດ້ພັດທະນາລະບົບທີ່ສາມາດເຊື່ອມໂຍງເຂົ້າກັບ ຕະຫຼາດໂລກ ຢ່າງມີປະສິດທິພາບ ເພື່ອເຮັດໃຫ້ນັກທຸລະກິດລາວແລະຕ່າງຊາດສາມາດ ເຂົ້າເຖິງນິຕິກຳຕ່າງໆ ໃນລາວຢ່າງສະດວກວ່ອງໄວ ແລະສາມາດປະກອບຄວາມເຫັນ ຕໍ່ນິຕິກຳຕ່າງໆ ໄດ້ດ້ວຍ